Diari Oficial de la Generalitat Valenciana


Sumari del DOGV 3629, del 18-11-1999 (1999/9663)

RESOLUCIÓ d'11 de novembre de 1999, del secretari general de la Presidència, per la qual es prorroguen 25 beques per a la realització de pràctiques professionals de periodisme i audiovisuals.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9663


Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de novembre de 1999, del secretari general de la Presidència, per la qual es prorroguen 25 beques per a la realització de pràctiques professionals de periodisme i audiovisuals. [1999/X9663]
  
Vist que, per Ordre de 28 de desembre de 1998, de la Presidència de la Generalitat Valenciana (publicada en el DOGV núm. 3.423, de 29 de gener de 1999), es convocaren 25 beques per a la realització de pràctiques professionals de periodisme i audiovisuals, i s'aprovaren les bases per a la seua concessió.
  
Vist que aquestes beques s'adjudicaren per Resolució de la Secretaria General de la Presidència de la Generalitat Valenciana, de data 26 d'abril de 1999, amb l'inici del període de gaudi el 6 d'abril de 1999, i amb el final d'aquest període el 31 de desembre del mateix any, d'acord amb allò previst a la base 3ª de la convocatòria.
  
Vist que, donat el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 2000 es produirà durant el primer trimestre de l'exercici.
  
Vist que, perquè no es produïsca una interrupció entre els períodes de gaudi de les convocatòries de beques corresponents als exercicis de 1999 i de 2000, i vist que la Presidència de la Generalitat Valenciana necessita comptar a diari amb els serveis realitzats pel personal becat, s'hi escau la pròrroga del període de gaudi de 1999 durant el primer trimestre de 2000, en tant que es produïsca l'adjudicació de la convocatòria de beques del pròxim exercici.
  
Atés el que disposa l'article 3, apartat c), del Decret 13/1999, de 30 de juliol, del president de la Generalitat Valenciana, pel qual es deleguen competències, entre altres, en el secretari general de la Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques, resolc:
  
Primer
  
Prorrogar el període de gaudi de les beques de la convocatòria de 1999 fins que es produïsca la incorporació dels becaris corresponents a la convocatòria de 2000, i el termini màxim de pròrroga és de 3 mesos, amb un import de set milions cent vint-i-cinc mil pessetes (7.125.000 PTA), i aquesta pròrroga queda condicionada a l'efectiva existència de consignació pressupostària suficient amb càrrec als crèdits de la línia 401/000/2000, de l'aplicació pressupostària 70.25.548.14.981.57, del pressupost de la Generalitat Valenciana per a l'any 2000.